
ประกาศองค์การบริหารส่วนตำบลวังใหม่
เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบลและลูกจ้างประจำ
  ประจำปีงบประมาณ พ.ศ. 2569
……………………………………..……………….

โดยที่ ก.จ./ก.ท./ก.อบต. ได้กำหนดมาตรฐานทั่วไปเกี่ยวกับหลักเกณฑ์และวิธีการประเมินผล                การปฏิบัติงานของพนักงานส่วนตำบล พ.ศ.2558 และมาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล (ฉบับที่ 2) พ.ศ.2563 ข้อ 5 และข้อ 10ของประกาศ ก.จ. ก.ท. และ      ก.อบต. เรื่อง มาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานพนักงานส่วนตำบล       (ฉบับที่ 2) พ.ศ.2563 กำหนดให้ผู้บังคับบัญชามีหน้าที่ประเมินผลการปฏิบัติงานของผู้ใต้บังคับบัญชา เพื่อประกอบการพิจารณาในเรื่องการบริหารงานบุคคลส่วนท้องถิ่นได้แก่ การเลื่อนขั้นเงินเดือน ค่าตอบแทน เงินรางวัลประจำปี การเลื่อนและแต่งตั้ง การย้าย การโอนและรับโอน การให้ออกจากราชการ การจูงใจให้รางวัล และการบริหารงานบุคคลเรื่องอื่นๆ เพื่อเป็นการสร้างแรงจูงใจในปฏิบัติราชการให้มีประสิทธิภาพ และประสิทธิผลยิ่งขึ้น   จึงกำหนดให้องค์การบริหารส่วนตำบลวังใหม่ประกาศหลักเกณฑ์และวิธีการประเมินผลการปฏิบัติงานประจำปีให้พนักงานส่วนตำบลในสังกัดทราบโดยทั่วกันภายในเดือนกันยายนของทุกปี

องค์การบริหารส่วนตำบลวังใหม่ จึงประกาศหลักเกณฑ์และวิธีการประเมินผลการปฏิบัติงาน              ของพนักงานส่วนตำบลและลูกจ้างประจำในสังกัดประจำปีงบประมาณ พ.ศ. 2569 (วันที่ 1 ตุลาคม พ.ศ.2568 ถึงวันที่ 30 กันยายน พ.ศ. 2569) ดังนี้
1) องค์ประกอบการประเมิน และสัดส่วนคะแนนของแต่ละองค์ประกอบ องค์การบริหาร           
ส่วนตำบลวังใหม่ ได้มีการกำหนดการประเมินผลการปฏิบัติงานโดยกำหนดองค์ประกอบในการประเมิน                 ไว้ 2 องค์ประกอบ ได้แก่ 
1.1  ผลสัมฤทธิ์ของงาน มีสัดส่วนคะแนนร้อยละ 70                                
โดยประเมินผลจากปริมาณผลงานคุณภาพของงาน ความรวดเร็วหรือตรงตามเวลาที่กำหนด และการประหยัดหรือความคุ้มค่าของการใช้ทรัพยากรให้กำหนดผลสัมฤทธิ์ของงานพร้อมกำหนดตัวชี้วัดความสำเร็จ ดังนี้
(1) ปลัดองค์การบริหารส่วนตำบล ตัวชี้วัดความสำเร็จ                  
จำนวนไม่น้อยกว่า 2 ผลงาน
(2) รองปลัดองค์การบริหารส่วนตำบล หัวหน้าสำนักปลัด/
ผู้อำนวยการกอง หัวหน้าฝ่าย...ตัวชี้วัดความสำเร็จ จำนวนไม่น้อยกว่า 2 ผลงาน
(3) พนักงานส่วนตำบลประเภท วิชาการ ตัวชี้วัดความสำเร็จ 
จำนวนไม่น้อยกว่า 2 ผลงาน
(4) พนักงานส่วนตำบลประเภท ทั่วไป ตัวชี้วัดความสำเร็จ 
จำนวนไม่น้อยกว่า 2 ผลงาน



ข้าราชการและ…

พนักงานส่วนตำบลที่ได้รับการแต่งตั้งให้ดำรงตำแหน่งหรือระดับสูงขึ้นโดยมีการเสนอวิสัยทัศน์หรือข้อเสนอในการพัฒนางาน เมื่อได้รับการแต่งตั้งให้นำวิสัยทัศน์หรือข้อเสนอในการพัฒนางานนั้นมากำหนดเป็นองค์ประกอบการประเมินผลสัมฤทธิ์ของงานด้วย
1.2  พฤติกรรมการปฏิบัติราชการหรือสมรรถนะ โดยมีสัดส่วนคะแนนร้อยละ 30 ประกอบด้วย การประเมินสมรรถนะหลัก สมรรถนะประจำผู้บริหาร และสมรรถนะประจำสายงาน ให้ประเมิน           จากสมรรถนะตามมาตรฐานกำหนดตำแหน่ง ดังนี้
(1) ตำแหน่งประเภทบริหารท้องถิ่น และตำแหน่งประเภทอำนวยการท้องถิ่น               ให้ประเมินสมรรถนะหลัก และสมรรถนะประจำผู้บริหาร
(2) ตำแหน่งประเภทวิชาการ และตำแหน่งประเภททั่วไป ให้ประเมินสมรรถนะหลัก และสมรรถนะประจำสายงาน ไม่น้อยกว่า 3 สมรรถนะ
สำหรับการประเมินผลการปฏิบัติงานของพนักงานส่วนตำบลที่บรรจุใหม่หรือ                   อยู่ระหว่างทดลองการปฏิบัติหน้าที่ราชการ หรือมีระยะเวลาทดลองปฏิบัติหน้าที่ราชการอยู่ในระหว่าง                    รอบการประเมิน  ให้ประเมินผลสัมฤทธิ์ของงานและพฤติกรรมปฏิบัติราชการ โดยมีสัดส่วนคะแนน                       ของแต่ละองค์ประกอบร้อยละ 50
2) การประเมินผลสัมฤทธิ์ของงาน องค์การบริหารส่วนตำบลวังใหม่ ได้มีการกำหนด
วิธีการพิจารณาการประเมินผลสัมฤทธิ์ของงาน ซึ่งมีสัดส่วนคะแนนกำหนดไว้ร้อยละ 70 ดังนี้
2.1  สำหรับปลัดองค์การบริหารส่วนตำบล พิจารณาผลสัมฤทธิ์ของงานที่ได้ร่วมตกลงไว้กับผู้ประเมิน (นายกองค์การบริหารส่วนตำบล หรือผู้กำกับดูแลในกรณีไม่มีนายกองค์การบริหารส่วนตำบล)                ที่มีการกำหนดเป้าหมาย และตัวชี้วัดความสำเร็จ หรือกำหนดหลักฐาน หรือตัวชี้วัดความสำเร็จอย่างเป็นรูปธรรมและเหมาะสมกับลักษณะงานตามมาตรฐานกำหนดตำแหน่ง



2.2  สำหรับรองปลัดองค์การบริหารส่วนตำบล หัวหน้าสำนัก/ผู้อำนวยการกอง พิจารณาผลสัมฤทธิ์ของงานที่ได้ร่วมตกลงไว้กับผู้ประเมิน (ปลัดองค์การบริหารส่วนตำบล) ที่มีการกำหนดเป้าหมายและตัวชี้วัดความสำเร็จ หรือกำหนดหลักฐาน หรือตัวชี้วัดความสำเร็จอย่างเป็นรูปธรรมและเหมาะสมกับลักษณะงานตามมาตรฐานกำหนดตำแหน่ง
2.3  สำหรับพนักงานส่วนตำบล พิจารณาผลสัมฤทธิ์ของงานที่ได้ร่วมตกลงไว้กับผู้ประเมิน (หัวหน้าสำนัก/ผู้อำนวยการกอง) ที่มีการกำหนดเป้าหมายและตัวชี้วัดความสำเร็จหรือกำหนดหลักฐาน หรือตัวชี้วัดความสำเร็จอย่างเป็นรูปธรรมและเหมาะสมกับลักษณะงานตามมาตรฐานกำหนดตำแหน่ง



2.4  สำหรับข้าราชการที่มาช่วยราชการหรือปฏิบัติราชการที่องค์การบริหารส่วนตำบล ให้นายกองค์การบริหารส่วนตำบล เป็นผู้ให้ข้อมูลและความเห็นการประเมินผลการปฏิบัติงานเพื่อส่งต้นสังกัดประเมิน
3) การประเมิน...

3)  การประเมินพฤติกรรมการปฏิบัติราชการหรือสมรรถนะ การประเมินพฤติกรรมการปฏิบัติราชการหรือสมรรถนะ ซึ่งมีสัดส่วนคะแนนกำหนดไว้ร้อยละ 30 ประกอบด้วยสมรรถนะหลัก สมรรถนะประจำผู้บริหาร และสมรรถนะประจำสายงาน ดังนี้
3.1  สมรรถนะหลัก 5 สมรรถนะ ประกอบด้วย การมุ่งผลสัมฤทธิ์ การยึดมั่นในความถูกต้องชอบธรรมและจริยธรรม การเข้าใจในองค์กรและระบบงาน การบริการเป็นเลิศ และการทำงานเป็นทีม
3.2  สมรรถนะประจำผู้บริหาร 4 สมรรถนะ ประกอบด้วย การเป็นผู้นำในการเปลี่ยนแปลง ความสามารถในการเป็นผู้นำ ความสามารถในการพัฒนาคน และการคิดเชิงกลยุทธ์
3.3  สมรรถนะประจำสายงาน สายงานละไม่น้อยกว่า 3 สมรรถนะ โดยให้ข้าราชการและพนักงานส่วนท้องถิ่นตำแหน่งประเภทวิชาการและประเภททั่วไป ต้องประเมินตามมาตรฐานกำหนดตำแหน่ง


ทั้งนี้  ระดับสมรรถนะที่คาดหวังกับสมรรถนะที่ค้นพบในแต่ละระดับตำแหน่งกำหนดให้พิจารณา              โดยเปรียบเทียบจากคำอธิบายสมรรถนะเทียบกับพจนานุกรม และมาตรฐานกำหนดตำแหน่งกับพฤติกรรม                      ที่เกิดขึ้นจริง
4)  แบบประเมินผลการปฏิบัติราชการ

การประเมินผลการปฏิบัติราชการ กำหนดให้ใช้แบบประเมินผลการปฏิบัติราชการที่ ก.จ. ก.ท. และ ก.อบต.กำหนด
5)  แนวทางประเมินผลการปฏิบัติราชการ

5.1  เมื่อเริ่มรอบการประเมิน

(1) การประเมินผลสัมฤทธิ์ของงาน : ประเมินจากผลการปฏิบัติราชการโดยให้ผู้ประเมินกับผู้รับการประเมินกำหนดข้อตกลงร่วมกันเกี่ยวกับการมอบหมายงาน และการประเมินผลการปฏิบัติราชการ พร้อมกำหนดตัวชี้วัดหรือหลักฐานบ่งชี้ความสำเร็จของงาน โดยพิจารณาความสอดคล้องกับตัวชี้วัดขององค์กรปกครองส่วนท้องถิ่น หน่วยงานหรือส่วนราชการ อย่างเป็นรูปธรรมและเหมาะสมกับลักษณะงาน
(2) การประเมินพฤติกรรมการปฏิบัติราชการหรือสมรรถนะ : ประเมิน           โดยใช้วิธีการสังเกตพฤติกรรมการปฏิบัติราชการของผู้รับการประเมินโดยผู้ประเมิน โดยให้กรอกระดับสมรรถนะ           ที่คาดหวังตามระดับตำแหน่งที่กำหนดไว้ตามมาตรฐานกำหนดตำแหน่ง



ให้ผู้รับการประเมินเสนอแบบประเมินที่ได้จัดทำตามที่ได้กำหนดข้อตกลงร่วมกันพร้อมลงนามรับทราบข้อตกลงแล้วให้ผู้ประเมินเพื่อลงนามรับทราบข้อตกลงและให้ผู้ประเมินหรือส่วนราชการรวบรวมไว้สำหรับการประเมินในช่วงครบรอบการประเมิน
5.2 ระหว่างรอบการประเมิน
ผู้ประเมินให้คำปรึกษา แนะนำ หรือชี้แจงแก่ผู้รับการประเมิน เพื่อปรับปรุง แก้ไข
และพัฒนาผลสัมฤทธิ์ของงาน และพฤติกรรมหรือสมรรถนะในการปฏิบัติราชการ
5.3 เมื่อครบรอบ...

5.3 เมื่อครบรอบการประเมิน


(1) การประเมินผลสัมฤทธิ์ของงาน ให้ผู้มีอำนาจหน้าที่ประเมินผลการปฏิบัติ
ราชการของผู้รับการประเมินตามตัวชี้วัดผลสัมฤทธิ์ของงานที่ได้จัดทำไว้เมื่อเริ่มรอบการประเมินตามข้อตกลง             และกรอกข้อมูลผลการประเมิน  และสรุปผลคะแนนลงในแบบประเมินผลการปฏิบัติงาน


(2) การประเมินพฤติกรรมการปฏิบัติราชการหรือสมรรถนะ ให้ผู้มีอำนาจหน้าที่ประเมินผลการปฏิบัติราชการของผู้รับการประเมิน กรอกข้อมูลผลการประเมินสมรรถนะและสรุปผลคะแนนลงในแบบประเมินผลการปฏิบัติงาน




ในส่วนราชการ/หน่วยงานผู้จัดทำข้อมูล ที่ผู้ประเมินลงนามรับรอง และแบบประเมินที่สรุปผลคะแนนที่ผู้รับการประเมินได้ลงนามรับทราบผลการประเมินครบถ้วนแล้วส่งงานการเจ้าหน้าที่ ภายใน   กรอบระยะเวลาของแต่ละรอบการประเมิน เพื่อนำผลการประเมินเสนอคณะกรรมการกลั่นกรองการประเมินผลการปฏิบัติงานของพนักงานส่วนตำบลพิจารณา
6)  การประเมินผลการปฏิบัติงานของลูกจ้างประจำ



6.1 ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน แบ่งเป็น 2 ส่วน ได้แก่




(1) ผลสัมฤทธิ์ของงาน (ร้อยละ 70) โดยประเมินผลจากปริมาณผลงานคุณภาพของงาน ความรวดเร็วหรือการตรงตามเวลาที่กำหนด และความประหยัดหรือความคุ้มค่าของการใช้ทรัพยากรแล้วแต่กรณี





(2) พฤติกรรมการปฏิบัติราชการ (ร้อยละ 30) ประกอบด้วยการประเมินสมรรถนะหลัก และกรณีลูกจ้างประจำที่มีชื่อเหมือนพนักงานส่วนตำบลให้กำหนดสมรรถนะประจำสายงานตามประเภทตำแหน่งของพนักงานส่วนตำบล



6.2 การประเมินพฤติกรรมการปฏิบัติงาน (สมรรถนะ) ให้กำหนดสมรรถนะให้สอดคล้องกับตำแหน่งและกลุ่มตำแหน่งของลูกจ้างประจำ ดังนี้




(1) ลูกจ้างประจำกลุ่มบริการพื้นฐาน ให้ประเมินสมรรถนะหลัก 5 สมรรถนะ โดยกำหนดสมรรถนะที่คาดหวัง/ต้องการ ในระดับ 1




(2) ลูกจ้างประจำกลุ่มช่างและกลุ่มสนับสนุนให้ประเมินสมรรถนะหลัก 5 สมรรถนะ โดยกำหนดสมรรถนะที่คาดหวัง/ต้องการ ในระดับ 2




(3) ลูกจ้างประจำกลุ่มสนับสนุนที่มีชื่อและลักษณะงานเหมือนข้าราชการ หรือพนักงานส่วนท้องถิ่น ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย 3 สมรรถนะเช่นเดียวกันกับข้าราชการ หรือพนักงานส่วนท้องถิ่นในลักษณะงานเดียวกัน โดยกำหนดสมรรถนะที่คาดหวัง/ต้องการ ในระดับปฏิบัติงานหรือปฏิบัติการแล้วแต่กรณี



6.3 ระดับคะแนนผลการประเมิน ให้นำแนวทางการให้คะแนนของพนักงานส่วนตำบล ตามข้อ 4 มาบังคับใช้โดยอนุโลม
7)  กรอบระยะเวลาการดำเนินการประเมินผลการปฏิบัติราชการ
กำหนดกรอบระยะเวลาการดำเนินการประเมินผลการปฏิบัติงาน ประจำปีงบประมาณ พ.ศ.2569 รอบการประเมินที่ 1 (วันที่ 1 ตุลาคม พ.ศ. 2568 ถึงวันที่ 31 มีนาคม พ.ศ. 2569) รอบการประเมินที่ 2 (วันที่ 1 เมษายน พ.ศ. 2569 ถึงวันที่ 30 กันยายน พ.ศ. 2569) ไว้ดังนี้
- กรอบระยะเวลา...

- กรอบระยะเวลาการดำเนินการประเมินผลการปฏิบัติราชการ
	ลำดับ
	กิจกรรม
	กรอบระยะเวลา 
รอบการประเมินครั้งที่ 1/
รอบการประเมินครั้งที่ 2

	1
	กำหนดกรอบการประเมินผลการปฏิบัติราชการ
	เดือนกันยายนของทุกปี

	2
	องค์กรปกครองส่วนท้องถิ่น ประกาศกำหนดหลักเกณฑ์                การประเมินผลการปฏิบัติงานประจำปี
	เดือนกันยายนของทุกปี

	3
	การจัดทำตัวชี้วัดผลสัมฤทธิ์ของงานรายบุคคล
- หน่วยงานถ่ายทอดตัวชี้วัดและค่าเป้าหมายจากระดับหน่วยงานสู่ระดับบุคคล
- ผู้บังคับบัญชา (ผู้ประเมิน) ตกลงร่วมกันกับผู้ใต้บังคับบัญชา(ผู้รับการประเมิน) กำหนดตัวชี้วัดผลสัมฤทธิ์ของงานแล้วเสร็จ
	ตุลาคม / เมษายน

	4
	ผู้ประเมินแต่ละระดับ ติดตามและให้คำปรึกษาแนะนำ
	ตุลาคม – มีนาคม / เมษายน-กันยายน

	5
	ผู้ประเมินดำเนินการประเมินผลการปฏิบัติงานและสมรรถนะ
	เมื่อครบรอบการประเมิน

	6
	ผู้ประเมิน/ส่วนราชการแจ้งผลการประเมินและส่งผล                      การประเมินให้งานการเจ้าหน้าที่
	เมษายน / ตุลาคม

	7
	องค์กรปกครองส่วนท้องถิ่นประกาศรายชื่อผู้มีผลการปฏิบัติราชการในระดับดีเด่น
	เมษายน / ตุลาคม

  (นางจิราวรรณ  เพชรตีบ)




     นายกองค์การบริหารส่วนตำบลวังใหม่

